“เงินบาท” เปิดแข็งค่า 36.46 บ. จับตาประชุม ECB
เงินบาท เปิด 36.46 บ./ดอลลาร์ ปรับตัวแข็งค่าจากปิดตลาดเย็นวานนี้ที่ระดับ 36.72 บ./ดอลลาร์ จากราคาน้ำมันลง ส่งผลให้บอนด์ยีลด์สหรัฐย่อลง และด้านสกุลเงินภูมิภาคเช้านี้ส่วนใหญ่อ่อนค่าเล็กน้อย จับตาประชุมธนาคารกลางยุโรป ECB

เงินบาท เปิด 36.46 บ./ดอลลาร์ ปรับตัวแข็งค่าจากปิดตลาดเย็นวานนี้ที่ระดับ 36.72 บ./ดอลลาร์ จากราคาน้ำมันลง ส่งผลให้บอนด์ยีลด์สหรัฐย่อลง และด้านสกุลเงินภูมิภาคเช้านี้ส่วนใหญ่อ่อนค่าเล็กน้อย จับตาประชุมธนาคารกลางยุโรป ECB
8 ก.ย. 2565

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 36.46 บาท/ดอลลาร์ ปรับตัวแข็งค่าจากปิดตลาดเย็นวานนี้ที่ระดับ 36.72 บาท/ดอลลาร์ เนื่องจากเมื่อคืนนี้ราคาน้ำมันลง ส่งผลให้อัตราผลตอบแทนพันธบัตรสหรัฐย่อลง ด้านสกุลเงินภูมิภาคเช้านี้ส่วนใหญ่อ่อนค่าเล็กน้อย
“สกุลเงินเยนยังคงทำนิวไฮในรอบ 24 ปี โดยเมื่อคืนนี้ขึ้นไปสูงสุดที่ 144.99 เยน/ดอลลาร์ เกือบถึง 145 แต่ก็ย่อลงมาก่อน” นักบริหารเงิน กล่าว
โดยประเมินกรอบการเคลื่อนไหวของเงินบาทในวันนี้ไว้ที่ 36.35 – 36.65 บาท/ดอลลาร์ ให้กรอบเปิดกว้าง วันนี้รอติดตามการประชุมธนาคารกลางยุโรป (ECB) และถ้อยแถลงของ นายเจอโรม พาวเวล ประธานธนาคารกลางสหรัฐ (เฟด) ในการประชุมประจำปีของสถาบันคาโต (Cato Institute) ซึ่งเป็นรอบสุดท้ายก่อนการประชุมคณะกรรมการกำหนดนโยบายการเงินของเฟด (FOMC)
 